**DĖL ROKIŠKIO RAJONO SAVIVALDYBĖS TARYBOS 2017 M. GEGUŽĖS 26 D. SPRENDIMO NR. TS-115 „DĖL PRITARIMO TEIKTI PROJEKTO „UGDYMO APLINKOS MODERNIZAVIMAS ROKIŠKIO J. TUMO-VAIŽGANTO GIMNAZIJOJE BEI ROKIŠKIO J. TŪBELIO PROGIMNAZIJOJE” PARAIŠKĄ IR DALINIO JO FINANSAVIMO“ DALINIO KEITIMO**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos švietimo ir mokslo ministrės 2017 m. balandžio 3 d. įsakymu Nr. V-232 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-724 priemonės „Mokyklų tinklo efektyvumo didinimas“ projektų finansavimo sąlygų aprašo patvirtinimo“, Regioninės plėtros departamento prie Vidaus reikalų ministerijos Panevėžio apskrities skyriaus 2017 m. balandžio 7 d. raštu Nr. 51/4D-86 „Kvietimas teikti projektinius pasiūlymus Panevėžio regiono projektų sąrašui sudaryti pagal priemonę 09.1.3-CPVA-R-724 „Mokyklų tinklo efektyvumo didinimas“, Panevėžio regiono plėtros tarybos 2019 m. gruodžio 2 d. sprendimu Nr. 51/4S-36 „Dėl Panevėžio regiono plėtros tarybos 2017 m. birželio 7 d. sprendimo Nr. 51/4S-32 „Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.3-CPVA-R-724 „Mokyklų tinklo efektyvumo didinimas“ iš ES struktūrinių fondų lėšų siūloma bendrai finansuoti Panevėžio regiono projektų sąrašo Nr. 09.1.3-CPVA-R-724-51 patvirtinimo“ pakeitimo“, įgyvendindama Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintą Rokiškio rajono strateginį plėtros planą iki 2022 metų ir siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba n u s p r e n d ž i a:

pakeisti Rokiškio rajono savivaldybės tarybos 2017 m. gegužės 26 d. sprendimo Nr. TS-115 „Dėl pritarimo teikti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje” paraišką ir dalinio jo finansavimo“ 2 punktą ir išdėstyti jį taip:

„2. Užtikrinti projekto „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ išlaidų dalinį savivaldybės finansavimą 2017–2021 metais – ne mažiau kaip 7,5 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas, išlaidas bei tinkamų finansuoti išlaidų dalį, kurių nepadengia projekto finansavimas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

V. Paukštienė

Rokiškio rajono savivaldybės tarybai

**SPRENDIMO PROJEKTO „DĖL 2017 M. GEGUŽĖS 26 D. ROKIŠKIO RAJONO SAVIVALDYBĖS TARYBOS SPRENDIMO NR. TS-115 „DĖL PRITARIMO TEIKTI PROJEKTO „UGDYMO APLINKOS MODERNIZAVIMAS ROKIŠKIO J. TUMO-VAIŽGANTO GIMNAZIJOJE BEI ROKIŠKIO J. TŪBELIO PROGIMNAZIJOJE“ PARAIŠKĄ IR DALINIO JO FINANSAVIMO“ DALINIO KEITIMO“**

**AIŠKINAMASIS RAŠTAS**

2020-10-14

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pritarti Rokiškio rajono savivaldybės administracijos paraiškos projektui „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ ES paramai gauti teikimui ir projekto įgyvendinimui bei daliniam jo finansavimui.

**Šiuo metu esantis teisinis reglamentavimas.** Lietuvos Respublikos švietimo ir mokslo ministro 2017 m. balandžio 3 d. įsakymu Nr. V-232 patvirtintas priemonės 09.1.3-CPVA-R-724 „Mokyklų tinklo efektyvumo didinimas“ projektų finansavimo sąlygų aprašas, Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų.

**Sprendimo projekto esmė.** Rokiškio r. savivaldybės administracija vykdomam projektui „Ugdymo aplinkos modernizavimas Rokiškio J. Tumo-Vaižganto gimnazijoje bei Rokiškio J. Tūbelio progimnazijoje“ Panevėžio regiono plėtros tarybos 2019 m. gruodžio 2 d. sprendimu Nr. 51/4S-36 „Dėl Panevėžio regiono plėtros tarybos 2017 m. birželio 7 d. sprendimo Nr. 51/4S-32 „Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonės Nr. 09.1.3-CPVA-R-724 „Mokyklų tinklo efektyvumo didinimas“ iš ES struktūrinių fondų lėšų siūloma bendrai finansuoti Panevėžio regiono projektų sąrašo Nr. 09.1.3-CPVA-R-724-51 patvirtinimo“ pakeitimo“ yra gavusi papildomą finansavimą ES fondo lėšų – 16948,91 euro, valstybės biudžeto lėšų – 1495,50 euro. Rokiškio rajono savivaldybė turi užtikrinti finansavimą ne mažesnį kaip 7,5 procento – 1495,51 euro tinkamų finansuoti projekto išlaidų. Projekto veikloms, lėšų paskirstymui buvo gautas Rokiškio r. savivaldybės administracijos ir savivaldybės įstaigų projektų rengimo bei įgyvendinimo koordinavimo grupės 2019-09-23 d. posėdžio pritarimas.

*Projekto tikslas* – pagerinti J. Tumo-Vaižganto gimnazijos ir J. Tūbelio progimnazijos ugdymo kokybę. *Projekto uždaviniai*: modernizuoti Rokiškio J. Tumo-Vaižganto gimnazijos pastato Taikos g. 17, Rokiškis ir Rokiškio J. Tūbelio progimnazijos vidaus patalpas. Projekto metu:

● Rokiškio J. Tumo-Vaižganto gimnazijoje bus atnaujintos vieno korpuso patalpos (gimnazijos pastate Taikos g. 17, Rokiškyje): dailės studija, aktų salė, gamtos mokslų laboratorija, valgykla, multifunkcinė (rekreacinė-edukacinė erdvė-skaitykla) pusiau atvira erdvė 3 aukšte, fojė.

* Rokiškio J. Tūbelio progimnazijos, bei Rokiškio J. Tumo-Vaižganto gimnazijos modernizuotoms patalpoms bus įsigyti reikalingi baldai ir įranga, sukuriant modernias, kūrybiškumą skatinančias erdves įstaigų vidaus patalpose, ir taip pagerinant ugdymo kokybę šiose mokymo įstaigose.

Planuojama projekto įgyvendinimo pabaiga– 2021 m. balandžio mėn. Bendras projekto biudžetas –245tūkst. Eur, iš jų: ES lėšos –208 tūkst. Eur; valstybės biudžeto lėšos – 18,4 tūkst. Eur, savivaldybės biudžeto lėšos – 18,4 tūkst. Eur. Vadovaujantis priemonės projektų finansavimo sąlygų aprašu, teikiant paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto investicijų tęstinumą 5 m. po projekto finansavimo pabaigos.

**Galimos pasekmės, priėmus siūlomą tarybos sprendimo projektą:**

**teigiamos** – įgyvendinus projektą bus pasinaudota skiriamomis ES ir valstybės biudžeto lėšomis ir modernizuotos J. Tumo-Vaižganto gimnazijos Taikos g. 17, Rokiškyje, dalis vidaus patalpų, J. Tūbelio progimnazijos dalis vidaus patalpų, įsigyti baldai bei įranga, pagerės mokinių mokymosi sąlygos, pedagogų darbo aplinka, pagerės ugdymo paslaugų kokybė;

**neigiamos -** nenumatomos.

**Kokia sprendimo nauda Rokiškio rajono gyventojams.** Įgyvendinus projektą ir modernizavus ugdymo aplinką Rokiškio J. Tumo-Vaižganto gimnazijos bei Rokiškio J. Tūbelio progimnazijos patalpose, bus pagerinta formalaus ugdymo paslaugų kokybė 870 moksleivių bei pagerės darbo sąlygos minėtų įstaigų pedagogams.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų, valstybės bei savivaldybės biudžeto 2017–2021 m.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams**.**

Statybos ir infrastruktūros skyriaus vedėja Vida Paukštienė